
REFERAT

privind aprobarea Planului Urbanistic de Detaliu “Amenajare spalatorie auto”, Str. Demetriade nr. 19, Timişoara                                                                                                                                                                   


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere prevederile H.C.L. nr. 102 din 24.03.2009, modificat prin H.C.L. nr. 240/20.06.2009, pentru aprobarea Regulamentului privind emiterea acordului pentru desfăşurarea exerciţiilor comerciale de tip spălătorie auto, schimbare cauciucuri, echilibrare roti si centre de diagnoza pentru maşini pe raza Municipiului Timişoara;


Având în vedere solicitarea înregistrată cu nr. UR2013-008677/ 23.05.2013, privind aprobarea Planului Urbanistic de Detaliu “Amenajare spalatorie auto”, Str. Demetriade nr. 19, Timişoara;

Ţinând cont de Avizul Favorabil nr. 04/22.03.2012 al Comisiei Tehnice de Amenajare a Teritoriului şi de Urbanism, de adresa Agentiei Regionale pentru Protectia Mediului Timisoara nr. 3391/24.04.2012, si având în vedere prevederile Certificatului de Urbanism nr. 1934/17.05.2012, prelungit pana la dada de 16.05.2014;

Documentaţia PUD „Amenajare spalatorie auto”, Str. Demetriade nr. 19,  Timişoara, beneficiar S.C. IMPEX ATTICIA S.R.L., proiectant S.C. PRALEA GROUP S.R.L., a fost afişată pe site-ul oficial al Primăriei Municipiului Timişoara începand cu  luna februarie 2012, cu ocazia demararii Etapei 1- etapa pregătitoare PUD de informare si consultare a publicului, conform H.C.L. 140/2011, privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului, etapa finalizata prin afisarea pe site-ul Primariei Municipiului Timisoara in data de 29.02.2012, a Raportului informarii si consultarii publicului cu nr.  UR2012-001779/29.02.2012;
Conform procedurii prevazuta prin H.C.L. nr. 140/19.04.2011, modificat prin H.C.L. 138/2012 privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului documentatia PUD „Amenajare spalatorie auto”, Str. Demetriade nr. 19, Timişoara, se incadreaza in Etapa 2 - etapa aprobarii PUD (cap. 8.3.2., art. 73 din HCL nr. 140/2011 modificata prin H.C.L. 138/2012, privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului), implicarea si consultarea publicului in aceasta etapa, se va face in baza Dispozitiei Primarului nr. 92/ 15.01.2007 privind aprobarea Procedurii pentru aplicarea prevederilor Legii nr. 52/2003 privind transparenta decizionala in administratia publica; 
La documentatie este prezentata declaraţia notariala de accept al vecinei direct afectata (dreapta), Berar Simona - proprietar str. Frigului nr. 3, Timisoara, in conformitate cu prevederile H.C.L. nr. 102/24.03.2009 modificata cu H.C.L. nr. 240/20.06.2009.
Intrucat ceilalti vecini direct afectati nu au putut fi gasiti, reprezentantul S.C. IMPEX ATTICIA S.R.L., dl. Cotojman Araon s-a inscris in audienta la Cabinet Primar, in data de 19.11.2012. In urma acestei audiente, s-a stabilit ca „se va redepune documentatia insotita de acte doveditoare in sensul functionarii indelungate autorizat, declaratie pe proprie raspundere, adeverinta lipsa reclamatii si cu dovada incunostiintarii vecinilor”.
Ca atare, la documentatie au fost depuse urmatoarele:
- Acord pentru desfasurarea exercitiilor comerciale nr. 375/15.07.2004 (pentru activitatea Cod CAEN 5020 – Intretinerea si repararea autovehiculelor) cu viza la zi, 
-  Adeverinta rezolutie Cabinet Primar nr. SC2012-029807, 
- Adresa Directia Politiei Locale nr. 3150/23.11.2012 prin care se comunica ca in perioada 2011-2012 nu au fost inregistrate plangeri de catre vecini, 

- Declaratia pe proprie raspundere din partea proprietarilor, de neimplicare a Primariei Municipiului Timisoara in caz  de litigii cu vecinii imobilului de la adresa de mai sus, nr. 381/22.05.2013;
·  Dovada incunostiintarii vecinilor direct afectati (str. Demetriade nr. 20, str. Demetriade nr. 18 si str. Frigului nr. 1 – Plicuri avizate Posta Romana, de negasire la domiciliu;
Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic de Detaliu “Amenajare spalatorie auto”, Str. Demetriade nr. 19, Timişoara;

Planul Urbanistic de Detaliu “Amenajare spalatorie auto”, Str. Demetriade nr. 19, Timişoara, este elaborat de proiectantul S.C. PRALEA GROUP S.R.L., proiect nr. 48/2011, la cererea beneficiarului S.C. IMPEX ATTICIA S.R.L.

Terenul studiat în cadrul P.U.D. este situat în intravilanul municipiului Timişoara, în partea de nord a oraşului, în UTR 24,  fiind delimitat la sud-est  de str. Demetriade, la sud-vest , nord-est si nord-vest – de cate o proprietate privata. Conform PUZ aprobat prin HCL 186/2003, destinatia terenului este cea de locuinte cu functiuni complementare si partial servicii de interes general.


Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul Plan Urbanistic de Detaliu “Amenajare spalatorie auto”, Str. Demetriade nr. 19, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Terenul studiat în suprafaţă totală de 605 mp, este inscris in CF nr. 403775 (provenita din conversia de pe hartie a C.F. 2880), Timisoara, avand nr. top 3388, 3389/1/1, teren intravilan in Timisoara, str. Demetriade nr. 19, Timisoara, fiind ocupat in prezent de o cladire in regim P, proprietari LORENTZ VERGICA, MIRCU VIENA si RANCEA CLAUDIA BIANCA, si beneficiar  S.C. IMPEX ATTICIA S.R.L., conform contractului de comodat  din data de 02.04.2012.
Prin Planul Urbanistic de Detaliu “Amenajare spalatorie auto”, Str. Demetriade nr. 19, Timişoara, se propune amenajarea unei spalatorii auto in conformitate cu H.C.L. nr. 102/24.03.2009, modificat cu H.C.L. nr. 240/20.06.2009 ce va fi compusa dintr-o platforma auto avand 4 locuri; 1  pentru spalare, 1 pentru  uscare, 1 loc pentru asteptare, si 1 loc pentru vulcanizare. Posturile de spalare si vulcanizare vor fi acoperite si inchise in lateral si posterior cu o structura de inchidere usoara (H maxim cornisa = 3m -conform art. 15b din R.L.U.), ce se va fixa pe platforma betonata fara fundatii. 

Accesul auto pentru parcajele din incinta parcelei (cu posibilitate de întoarcere pe parcelă) se va face din str. Demetriade nr. 19, conform avizului Comisiei de Circulaţie nr. DT2011- 003290/15.12.2011.


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL 139/2007, respectiv HCL 105/2012.

Indicii propuşi, in conformitate cu Avizul C.T.A.T.U. sunt:


POT max  = 35 %



CUT max  = 0,5


Regim maxim de înălţime: P;


H maxim cornisa = 3m (conform art. 15b din R.L.U.)
Spatii verzi min. 40,00 %;  
            Sunt prevăzute bransamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

            Planul Urbanistic de Detaliu “Amenajare spalatorie auto”, str. Demetriade nr. 19, Timişoara, se va integra în Planul Urbanistic General al Municipiului Timişoara si va avea perioada de valabilitate pana la aprobarea noului Plan Urbanistic General, perioadă în care trebuie demarate investiţiile prevăzute în documentaţie.

